ઇતિહાસમાં 1860ની 1 એપ્રિલ ઘણી જોરદાર રહી છે. લંડનમાં હજારો લોકો પાસે ડાક કાર્ડ દ્વારા એક સૂચના પહોંચી હતી કે આજે સાંજે ટાવર ઓફ ધ લંડનમાં સફેદ ગધેડાના સ્નાનનો કાર્યક્રમ છે. તે જોવા માટે બધા લોકો આમંત્રિત છો. મહેરબાની કરીને કાર્ડ સાથે લાવજો. અત્રે નોંધનીય છે કે તે સમયે ટાવર ઓફ લંડનમાં સામાન્ય જનતા માટે પ્રવેશ નિષિદ્ધ હતો. સાંજ થવાની સાથે જ હજારો લોકોની ભીડ ટાવરની આસપાસ એકત્ર થવા લાગી અને અંદર પ્રવેશ માટે ધક્કા મુક્કી થવા લાગી. લોકોને જ્યારે ખબર પડી કે તેમને મૂર્ખ બનાવવામાં આવ્યા છે તો તેઓ તેમના ઘરે પાછા જતાં રહ્યા.